Soċjetà Sant'Andrija — Villa Lija A.p. Kwadru ta' Ġesu Bambin Salvatur F'waħda mis-swali tal-Mużew tal-Katidral tal-Mdina nsibu kwadru sabiħ tal-Madonna bil-Bambin Ġesu Salvatur. Dan is-suġġett ta' Ġesti Bambin Salvatur ma tantx niltaqgħu miegħu fil-kwadri ta' dan it-tip'Generalment is-suġġett tas-S.S.M.U. Salvatur ' fl-arti nsibuh ippreżentat meta Ġesu kien ta' età kbira lejn l-aħħar żmien tiegħu qabel il-passjoni, il-mewt u l-qawmien mill-imwiet. Il-kwadru huwa xogħol tal- artist magħruf minn Ruma, Pietro Gagliardi li għex bejn is- sena 1809 u s-sena 1890. Wara karriera brillanti fl-Italja huwa kien pinga kwadru ta' San Pawl ordnat mill-Kan. Meta dan il-kwadru wasal Malta fl-1866, tant kien intlaqa' tajjeb li mbagħad kompla jpinġi għadd ta' xogħlijiet oħrajn li għadna ngawduhom sal-lum fil-knejjes u l-mużewijiet tagħna. Dan il-kwadru ta' Ġest: Bambin Salvatur flimkien mal-Madonna kien it-tieni xogħol li ordna il- Kan. Paolo Pullicino mingħand Gagliardi, eżattamnet sentejn wara l-ewwel kwadru ta' San Pawl. Festa tas-Salvatur 2009 Wasal Malta nhar it-23 ta' Ġunju, 1868 biex mbagħad l-istess Kan. Pullicino irregalah lill-Kapitlu tal-Katidral nhar is-26 ta' Lulju, 1868. Kien tpoġġa fuq wieħed mill-artali tal-Kon-Katidral ta' San Gwann fil-belt fejn dam għal perjodu twil ta' żmien. Fis-sena 1954 minn floku tpogga l-kwadru tal-Madonna ta' Caraffa u dan il-kwadru ttieħed lejn il-katidral tal-Mdina. Sab postu fil-mużew tal-katidral fis-sena 1969. Xogħol mill-isbaħ li meta tħares lejh iqanqal fik ħsieb ta' serenita u qdusija. Il-Madonna b'idejHa ma' xulxin qegħda tindokra lil Ġesu Bambin li narawh bilqegħda qiegħed izomm b'idejH l-leminija s-Salib simbolu tal-passjoni u l-mewt li kellu jgħaddi minnha. Lit-tfajjel Ġest, Gagliardi xtaq li f'dan il-kwadru jipprezentah b'mod li meta wieħed jieqaf jaħseb ftit quddiemu din it-tila jinduna kemm kienet kbira l-imħabba tal-iben t'Alla lejna permezz tas-salvazzjoni tiegħu. Harsa profonda li tqanqal fik ħsieb u viżjoni li ssaħħrek. Xogħol ta' livell għoli b'suġġett importanti f'mużew li fih hemm miġbura opri li jirrakuntaw storja ta' poplu li dejjem ħaseb biex jgħani lill-knejjes tiegħu bl-isbaħ xogħlijiet tal-aqwa artisti. Fl-1990, dan il-kwadru kien wieħed minn dawk li kienu ġew esebiti fil-Kurja tal-Arċisqof fil-Floriana f'wirja bit-tema ta' Arti Sagra f'Malta. Il-festa t-tajba lil kulħadd.